A Microsoft 365-előfizetéses csomagok részét képező legújabb alkalmazások és szolgáltatások telepítéséhez és aktiválásához internetkapcsolat szükséges. Amennyiben Ön már régebbi előfizető, nem kell újratelepítenie az alkalmazásokat vagy másik előfizetést vásárolnia.
A Microsoft 365-csomagok esetében előfizetői fiókjának kezeléséhez, például az Office-alkalmazások más számítógépekre történő telepítéséhez vagy a számlázási beállítások módosításához is szükség van internetkapcsolatra. Internetkapcsolatra van szükség a OneDrive szolgáltatásban tárolt adatok eléréséhez is, kivéve, ha telepíti az asztali OneDrive alkalmazást
Ezenkívül azért is érdemes rendszeresen csatlakozni az internethez, hogy a Microsoft 365 verziója mindig naprakész legyen, így Ön élvezhesse az automatikus frissítés előnyeit. Ha nem csatlakozik legalább 31 naponta az internethez, az alkalmazások csökkentett funkciókészlettel fognak működni, ami azt jelenti, hogy megtekintheti és kinyomtathatja meglévő dokumentumait, de nem szerkesztheti őket, és nem hozhat létre újakat. Az alkalmazásokat az internethez csatlakozva aktiválhatja újra.
Az Office-alkalmazások, például a Word, az Excel és a PowerPoint használatához nincs szükség internetkapcsolatra, mivel ezek az alkalmazások teljes egészében telepítve vannak a számítógépen.